**Прыкладная тэхналагічная карта занятку з выкарыстаннем інфармацыйна-камунікатыўных тэхналогій**

**па адукацыйнай галіне “Развіццё маўлення і культура маўленчых зносін”**

 **для дзяцей другой малодшай групы (ад 3 да 4 гадоў)**

*Тэма:* Прафесіі.

*Праграмныя задачы:* фарміраваць уяўленне пра абагульняючае паняцце “Прафесіі”; замацоўваць правільнае вымаўленне назваў прафесій дарослых; развіваць уменне правільна ўжываць прасторавыя прыназоўнікі “на”, “у”, уменне адказваць на пытанні поўным адказам; выхоўваць цікавасць да беларускага маўлення.

 *Абсталяванне:* відэапраектар; лялькі “Арынка і Янка”; відэа “Я мову родную люблю: Прафесіі”; дыдактычная гульня “Каму што патрэбна для працы”.

*Слоўнік:* настаўнік, лекар, цырульнік, прадавец, выхавальнік, пажарны, кухар, міліцыянер.

|  |  |  |  |  |  |  |
| --- | --- | --- | --- | --- | --- | --- |
| Этапы занятку | Час | Форма арганізацыі дзяцей | Дзейнасць | Планаваныя вынікі | Метады | Абсталяванне |
| выхавальнік дашкольнай адукацыі | выхаванцы |
| *1 Уступная частка* Арганізацыйны момант.Мэта: арганізацыя дзяцей, стварэнне станоўчага настрою.  | 1 хвіліна  | Дзеці становяцца ў круг. | Выхавальнік звяртаецца да дзяцей:Дзядзька Шура – паштальён, носіць пошту людзям ён. Усе яго чакаюць, усмешкаю вітаюць.Сёння і я вітаю вас усмешкаю.  | Дзеці вітаюць адзін аднаго ўсмешкаю. | Арганізацыя дзяцей, стварэнне станоўчага настрою да занятку. | Славесны.  |  |
| 2 *Асноўная частка*2.1 Сюрпрызны момант “Прыход Арынкі і Янкі”.Мэта: фарміраванне матывацыйнай устаноўкі на пазнавальную і практычную дзейнасць. | 1 хвіліна | Стаяць у крузе. | Чытае верш: Раз сышліся на двары юныя рамеснікі і пачалі гаварыць аб сваіх прафесіях: што каштоўней, што важней для краіны і людзей.Пра што мы з вамі будзем размаўляць?  | Разглядаюць малюнкі. Слухаюць уважліва. Адказваюць на пытанне: *“Мы сёння будзем размаўляць пра прафесіі дарослых”*.  | Актывізацыя маўленчай і пазнавальнай дзейнасці.  | Славесны. Практычны. | Лялькі “Арынка і Янка”.**Дадатак 2.** |
| 2.2 Прагляд відэа “Прафесіі”.Мэта: пашырэнне слоўнікавага запасу новымі словамі. Уменне правільна прагаворваць назвы мэблі. | 3 хвіліны,20 секунд | Сядзяць паўкругам на стульчыках.  | Прапануе паглядзець відэа, якое запісалі для іх Арынка і Янка “Я мову родную люблю: Прафесіі” | Глядзяць відэа.Паўтараюць словы з відэа.Адказваюць на пытанні з відэа. | Вымаўленне слоў на беларускай мове. Уменне адказваць на пытанні і правільна паўтараць словы.  | Славесны. Наглядны.Практычны. | QR-код на відэа “Я мову родную люблю: Прафесіі”.**Дадатак 1.** |
| 2.3 Дынамічная паўза. Рухомая гульня “Пярсцёнак”.Мэта: зніжэнне стамляльнасці і ўменне быць уважлівым. | 1 хвіліна,30 секунд  | Стаяць у крузе. | Прапануе пагуляць разам з Арынкай і Янкам у гульню “Пярсцёнак”. Выхавальнік прагаворвае правілы гульні: Пасля слоў: “Пярсценачак, пярсценачак, выйдзі на ганачак!”— усе гульцы павінны паспець хутка ўзяцца за рукі, каб не выпусціць гульца з пярсцёнкам у руцэ з круга. | Дзеці якія граюць стаяць у крузе, трымаюць рукі наперадзе лодачкай. Выбіраецца адзін вядучы. У руках у вядучага пярсцёнак. Вядучы ідзе па крузе і кожнаму як быццам кладзе пярсцёнак у рукі. Пры гэтым ён кажа: Вось па крузе я іду,Усім пярсценачак кладу,Мацней ручкі заціскайцеДы глядзіце, не зявайце. | Зніжэнне стамляльнасці і ўмення быць уважлівым. | Гульнявы. | Пярсцёнак або прадмет падобны на пярсцёнак.  |
| 2.4 Дыдактычная гульня “Каму што патрэбна для працы”.Мэта: развіваць уменне адказваць поўным адказам.  |  5 хвілін | Сядзяць за сталамі. | Прапануе пагуляць у гульню “Каму што патрэбна для працы”.На картках трэба злучыць алоўкам прафесію дарослага і прадмет, які патрэбен для яго працы.  | Дзець выконваюць заданне. Расказваюць якія рэчы і патрэбны для працы кожнаму.Адказваюць поўным адказам: “*Для працы кухару патрэбна каструля”.*  | Правільна вымаўляюць назвы прафесій, адказваюць поўным адказам. | Славесны. Практычны.Наглядны. | Дыдактычны матэрыял да дыдактычнай гульні “Каму што патрэбна для працы”.**Дадатак 13.** |
| 2.5 Практыкаванне“Дапоўні сказ” Мэта: правільнае ўжыванне прасторавых прыназоўнікаў “на”, “у”. | 2 хвіліны, 10 секунд | Сядзяць за сталамі. | Прапануе яшчэ раз разглядзець сваю картку і дапоўніць сказ: *Кухар жарыць …;**міліцыянер ездзіць …;**прадавец кладзе грошы …;**лекар кладзе лекі…* | Дзеці працягваюць сказ: *на патэльні; на машыне; у касу; у чамадан.* | Актывізацыя увагі, уменне правільнаўжываць прасторавыя прыназоўнікі“на”, “у”.  | Славесны. Практычны. |  |
| 3 *Заключная частка.*Мэта: падвядзенне вынікаў, выявіць рэзультатыўнасць працы.  | 1 хвіліна | Стаяць у крузе. | Просіць выказаць свае думкі аб тым, што яны рабілі сёння на занятку.  | Выказваюць свае ўражанні. Адказваюць на пытанні.Развітваюцца з Янкам і Арынкай. | Уменне слухаць адзін аднаго не перабіваючы. | Славесны.  |  |